पाएं अपने शहर की ताज़ा ख़बरें और फ्री ई-पेपरडाउनलोड करें
उच्च विद्यालय सीमलबाड़ी में सांसद निधि से बन रहे दो कमरों के निर्माण को सीओ द्वारा रोकने की शिकायत स्कूल प्रबंधन समिति के सचिव ने डीएम से की है। आवेदन में समिति के सचिव एमके रिजवी ने कहा कि सांसद निधि द्वारा दो कमरे का भवन निर्माण कार्य विद्यालय को आवंटित हुआ था, जिसका निर्माण विभागीय अभियंता की देखरेख में 28 अप्रैल को शुरू किया गया। 29 अप्रैल की सुबह समय 10:55 बजे जब मजदूर काम कर रहे थे, अंचल पदाधिकारी किशनगंज निर्माण स्थल पहुंचे और अभियंता द्वारा ले आउट किए गए खूंटे को उखाड़ कर फेंक दियाव काम बंद करा दिया, जबकि विद्यालय की भूमि सरकारी अमीन द्वारा मापी कराने हेतु आवेदन 10 फरवरी को अंचल कार्यालय में दिया गया है। सचिव के अनुसार राज्यपाल, उच्च विद्यालय सीमलबाड़ी के नाम से 5 एकड़ भूमि है। इसमें दो एकड़ पर एक टाइटल सूट अंचल कार्यालय की मिलीभगत से किया गया था। इसमें विद्यालय को पार्टी नहीं बना कर डीएम को पार्टी बनाया गया है। वर्ष 2018 से उच्च न्यायालय पटना में अपील लंबित है एवं लगातार अंचल कार्यालय एवं समाहरणालय को लिखित आवेदन देने के बाद भी अब तक कोई कदम नहीं उठाया गया है। अभी उस दो एकड़ को छोड़ शेष बिना विवाद वाली भूमि पर भवन निर्माण का कार्य आरंभ किया गया है। सचिव ने निर्माण कार्य कराए जाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn